### Beslutningstema

I denne sag træffes beslutning om godkendelse af et budget til etablering af vejadgang og vendeplads til et erhvervsområde ved Nørbyvænget i Skærbæk.

### Sagsfremstilling

De erhvervsområder, som Tønder Kommune har til salg, sælges i større områder, så køber har mulighed for at købe større eller mindre erhvervsgrunde alt efter behov. Områderne er derfor ikke byggemodnet. Det gøres efterhånden, som grundene sælges. Tønder Kommune har solgt et erhvervsareal. Der er derfor brug for etablering af en vejadgang til arealet og til de arealer, kommunen fortsat har til salg i den sydøstlige del af matr. 319a Skærbæk, beliggende Nørbyvænget i Skærbæk. Der er brug for en 70 m lang vej og vendeplads med et vejudlæg på 10 m og en kørebane på 7 m - se vedlagte kort.

Drift -Teknik & Miljøafdelingen har beregnet at udgiften hertil, vil være 565.000 kr.

Det foreslås, at udgiften finansieres af indtægterne fra salget af arealet og fra salg af fremtidige arealer i området.

### Økonomi

Forventede udgifter til etablering af vej 565.000 kr. ekskl. moms.

### Lovgrundlag

Lokalplan 082-510

### Indstilling Direktionen indstiller,

|  |  |
| --- | --- |
| at | der etableres en vej på 70 m samt vendeplads til erhvervsområde ved Nørbyvænget i Skærbæk, |
| at | der gives en anlægsbevilling og frigives et rådighedsbeløb på 565.000 kr., |
| at | beløbet finansieres af jordforsyningens anlægsramme, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 14. marts 2024, pkt. 15:

Indstillingen anbefales.

### Beslutning

Indstillingen godkendt.